Roti kaya bakar

Roti kaya bakar, dikenali secara meluas sebagai Kaya toast, ialah suatu hidangan masyhur di kalangan rakyat Singapura di mana seri kaya merupakan salah satu sapuan kegemaran tempatan, dimakan bukan sahaja pada roti bakar, tetapi juga roti segar dan biskut kraker berkrim. Kaya pula diperbuat dari telur, gula dan santan. 

Berasal dari Singapura, hidangan ini biasa dimakan semasa sarapan pagi. Ia disepadukan ke dalam budaya kopi tiam (kedai kopi), yang boleh didapati secara meluas dalam rangkaian makanan seperti Ya Kun Kaya Toast, Killiney Kopitiam dan Breadtalk's Toast Box. 

Biasanya, hidangan ini dimakan pada waktu pagi berserta minuman teh tarik, kopi atau minuman panas yang lain. Sajian ini pada mulanya amat popular dihidangkan di kopitiam tetapi kini telah biasa dihidangkan dikedai makan Melayu dan restoran mamak.

Warga Singapura suka memakan makanan ini bersama secawan teh atau kopi.

Pengiktirafan
Pada Jun 2021, rangkaian kedai serbaneka Korea Selatan CU mengumumkan bahawa ia telah mula menjual Kaya toast di semua kedai mereka sebagai sebahagian daripada "Siri Perjalanan Gourmet Singapura".

Pada tahun 2021, Penguasa Kewangan Singapura (MAS) melancarkan syiling peringatan yang memaparkan Kaya toast serta hidangan tempatan yang lain, sebagai sebahagian daripada peringatannya terhadap inskripsi budaya penjaja ke dalam Senarai Warisan Budaya Tidak Ketara UNESCO pada tahun sebelumnya.

Rujukan 

Masakan Singapura
Kaya bakar